94 immigrant salvati mill-AFM; se jiddaħħlu Malta
94 immigrant li qed ifittxu l-ażil se jkunu qed jiddaħħlu Malta llejla wara li ġew salvati mill-Forzi Armati ta' Malta (AFM). Dan kien ikkonfermat ma' Newsbook.com.mt minn kelliema għall-AFM. Hi spjegat li dawn se jkunu qed jiddaħħlu Malta għall-ħabta tas-7pm minn Boilerwharf fl-Isla. Il-grupp ta' immigranti jidher li huma dawk li tkellmet dwarhom l-NGO Alarm Phone fl-aħħar jiem. Huma kien ilhom aktar minn 33 siegħa fuq il-baħar. Intant fi Tweet riċenti, Alarm Phone qalet li skont diversi sorsi tagħha, l-immigranti kienu salvati mill-AFM. Minkejja dan ikkundannat l-ittardjar tas-salvataġġ ta' dawn il-persuni minn Malta. According to several sources, the Armed Forces of Malta eventually rescued this group in distress. We don't know if there are any deaths as feared. The 30+ hours of non-assistance by Malta are once more shocking and we condemn these systematic delays in the strongest terms. — Alarm Phone (@alarm_phone) July 27, 2020 Aktar kmieni… Tarbija tinsab f'riskju li tmut jekk ma tkunx salvata. Dan hekk kif 95 immigrant jinsabu f'riskju li jgħerqu fiż-żona ta' salvataġġ Maltija. F'sensiela ta' Tweets, l-NGO Alarm Phone tat dettalji dwar dak li ilhom għaddejjin minnu dawn l-immigranti, fosthom in-nuqqas ta' ilma u li hemm tifel fil-periklu li jmut minn ħin għall-ieħor. L-aħħar tweet kienet ippubblikata madwar erba' sigħat ilu. Kien spjegat li l-immigranti ilhom aktar minn 33 siegħa bejn sema u ilma u ma jidher li hemm l-ebda tip ta' salvataġġ fil-qrib. Kien spjegat ukoll li hemm bastiment tal-merkanzija li qed isegwi s-sitwazzjoni iżda ma kienx qed jipprovdi assistenza. 05.05 We alerted authorities about ~95 people in distress ~33 hours ago & there has been no rescue in sight. A merchant vessel is monitoring the situation but not providing assistance. How long will the people be left suffering & at risk of drowning? How long can they survive? — Alarm Phone (@alarm_phone) July 27, 2020 Fi Tweet tal-bieraħ filgħaxija kien spjegat li l-persuni abbord sostnew li d-dgħajsa ma kinitx se ddum ma titlef l-istabbiltà tagħha. Il-persuni li qed ifittxu l-ażil staqsew jekk il-bastiment tal-merkanzija kienx se joqgħod iħares lejhom biex jarawhom jgħerqu. Huma spjegaw ukoll li għandhom ħafna għatx u ilhom mingħajr ilma mis-Sibt. Sostnew għandhom bżonn l-ilma għat-tarbija li għadha tat-twelid għax jinsab f'riskju li jmut. 19:15 Le ~95 persone in pericolo dicono che la nave grande è ancora vicina ma non dà assistenza. "Abbiamo tanta sete. Non abbiamo acqua da ieri. Devono darci acqua per il neonato. Il bimbo sta per morire." Noi possiamo vedere il cargo Heydar Aliyev girare attorno alla barca. pic.twitter.com/jKVZC0ONbT — Alarm Phone (@alarm_phone) July 26, 2020 Propju lbieraħ, Alarm Phone qalet li persuna diġà tilfet ħajjitha fost il-grupp ta' 95 li jinsabu f'riskju li jegħrqu fiż-żona tas-salvataġġ Maltija. Qalet li dawn il-persuni għamlu kuntatt magħhom wara li l-magna tad-dgħajsa li jinsabu fuqha mhux taħdem u d-dgħajsa qiegħda timtela bl-ilma. L-għaqda qalel li s-sitwazzjoni fuq id-dgħajsa hija waħda kritika u żiedet li l-awtoritajiet Maltin u dawk Taljani jinsabu infurmati dwar dan iżda mhux iwieġbu. Tmut persuna fost il-95 f'riskju li jegħrqu fl-ibħra Maltin – Alarm Phone